El domingu, tuvi pela mañana na Ilesia de St. George (Comunión Anglicana), la capellanía británica de Barcelona, onde fui a misa. A cualquiera familiarizáu colos vezos anglicanos nun lu sorprenderá la familiaridá ente tol mundu pero a mi, que soi nuevu nesto, sigue llamándome l'atención el sentimientu de comunidá y la capacidá d'integración de la xente  que llega nuevo. Pa muestra, namás dicir que la misa acabó hacia les 12h00 y yo salí d'ellí cerca les 14h00, después de que tol mundu me preguntare que d'onde venía, que facía en Barcelona y cómo yeren les coses n'Asturies. Esi mesmu día tamién pasé, siete años depués, pela cai y l'edificiu onde viviere en Barcelona. Nun sé quien vive agora ellí, pero quien sía, tien la mesma vecina filipina que tenía yo. Eso sí, punxeron ascensor.